Държавен вестник, бр. 64, 2003 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  64
(2) Експертният съвет обсъжда приоритет-
ни задачи от Националната програма за разви-
тие на физическото възпитание и спорта в Ре-
публика България, дава становища и прави
мотивирани предложения до министъра на
младежта и спорта относно:
1. целеви програми с национално значение,
засягащи здравето и физическото развитие на
нацията;
2. научно-методичните проблеми на спорта
за високи постижения, детско-юношеския спорт
и спорта в училищата;
3. научноизследователски и внедрителски
проекти, софтуерни и технологични продукти,
чиято реализация се финансира със средства
от бюджета на Министерството на младежта и
спорта.
(3) Съставът и функциите на експертния
съвет се определят със заповед на министъра
на младежта и спорта.
Чл. 54. Разработването на стратегически-
те научни изследвания в областта на физичес-
кото възпитание и спорта се осъществява от
Националната спортна академия във взаимо-
действие със специализираните спортни ка-
тедри в други висши училища, Министерство-
то на младежта и спорта, българските спорт-
ни федерации и други заинтересувани ведом-
ства и организации.
Чл. 55. Научно-приложната дейност, свър-
зана с контрола на учебно-тренировъчния про-
цес в спорта за високи постижения, се осъщест-
вява от специализирано административно зве-
но към Министерството на младежта и спорта.
Чл. 56. Експерименталната и внедрителска-
та дейност в областта на физическото възпита-
ние и спорта се осъществяват от специализира-
ни екипи в рамките на съответните ведомства
и организации.
Чл. 57. (1) Министерството на младежта и
спорта проучва потребностите от спортно-пе-
дагогически кадри в областта на физическото
възпитание и спорта.
(2) Спортно-педагогическите кадри са учи-
тели по физическо възпитание, треньори по вид
спорт, спортни методисти и инструктори.
Чл. 58. (1) Подготовката на спортно-педаго-
гически кадри с висше образование се извърш-
ва само в училищата, осъществяващи специа-
лизирано обучение в областта на физическото
възпитание и спорта.
(2) Лица с друго висше образование могат да
получат правоспособност за треньори, спортни
методисти или инструктори чрез следдипломна
квалификация, придобита в училищата по ал. 1.
(3) Квалификация за треньори, спортни мето-
дисти или инструктори със средно образование
се придобива при условията и по реда на Закона
за професионалното образование и обучение.
(4) Министърът на младежта и спорта съг-
ласувано с министъра на образованието и нау-
ката определя условията и реда за признаване
на правоспособност за треньори, методисти или
инструктори на лица, придобили квалификация
извън случаите по ал. 1—3.
Чл. 59. Спортните федерации периодично
организират курсове и семинари за обучение,
подготовка и повишаване на квалификацията на
съдии и на специализирани технически и адми-
нистративни кадри по различните видове спорт.
Г л а в а  с е д м а
СПОРТНА ЕТИКА
Чл. 60. Министерството на младежта и спор-
та създава условия за запазване и развитие на
моралните и етичните основи на спорта, като:
1. взаимодейства с другите държавни органи
и спортните организации за утвърждаването на
високи етични норми във всички обществени
области, които имат връзка с физическото въз-
питание и спорта;
2. подпомага спортните организации, които
последователно предприемат мерки за утвърж-
даване на спортната етика и водят борба срещу
употребата на допинг и насилието в спорта;
3. стимулира с парични и предметни награ-
ди спортисти и треньори, които са се отличили
с висок спортен морал, спазват принципите на
честната игра и на които не са налагани нака-
зания при провеждане на тренировъчна и спорт-
носъстезателна дейност;
4. разработва съвместно с Министерството
на образованието и науката образователни прог-
рами за запознаване със спортните идеали и
принципите на честната игра;
5. осъществява надзор върху спортните орга-
низации за недопускане употребата на допинги-
ращи средства и методи и прояви на насилие,
расова и етническа дискриминация и други фор-
ми на унизително отношение към личността;
6. провежда информационни кампании съв-
местно с другите ведомства за популяризиране
на принципите на честната игра и за предотвра-
тяване на насилието и лошото поведение на
зрителите.
Чл. 61. (1) Спортните организации:
1. разработват и популяризират ясни норми
и критерии за етично поведение и прилагат
подходящи стимули;
2. организират и провеждат занятия със спор-
тистите за повишаване на тяхната спортна кул-
тура и възпитаване на дух на уважение към
съперника;
3. създават спортно-технически и материал-
ни условия за участие на всички спортисти в
тренировъчната и състезателната дейност при
зачитане на техните потребности и лично дос-
тойнство;
4. работят съвместно с представителите на
фен клубовете за популяризиране на спортните
идеали и насърчаване на взаимното уважение
между привържениците на отделните клубове
или отбори;